Rikunarita-ORG/Wikinium huggingface dataset:
# Leon Spilliaert

Leon Spilliaert
**Leon Spilliaert** (Ostende, 28 juli 1881 - Elsene 23 november 1946) was e West-Vlamsche kunstschilder en têekenoare.

## Leevn

In zyn puberteit sukkelde Leon Spilliaert mè zyn gezoundeid. Je was styf gevoelig, e bitje weireldvrimd en ip z'n eign. Zyn middeboare schoolschriftn stoundn a vul me schetsn, z'n têekntalent manifesteerde em ton al. J'ad ook e grôte passie vo literateure en filosofie, surtout vo de symboliestn Nietzsche en Schopenhauer.

In 1899 was Spilliaert ingeschreevn in d' Academie vo Schône Kunstn in Brugge moar achter e poar moandn al geschrapt deur ziekte. J'a last van astma.

In 1900 giengt ie tegoare mè ze voader noa de weireldtentôonstellienge in Parys en je kwaam doar in contact mè 't werk van symbolische kunstnoars lik Gustav Klimt en Jan Toorop.

In 1902 giengt ie in dienst by de Brusselschn uutgever Edmond Deman, die em intoduceerde by ze vriendn en zoakereloasjes. By Deman kwoamn d'r vele kunstnoars over de vloer. In da milieu voelde Spilliaert em tuus. Je wierd styf angemoedigd deur den dichter en kunstcriticus Emile Verhaeren.

In 1907 gieng z'n gezoundeid styf achteruut. J' a last van moagzweirn woadeure dat ie nie kost sloapn en azo giengt ie dikwils 's nachts wandeln in Ostende. De melancholische beeldn van 't sloapende Ostende zyn in ze werkn verwerkt. In die periode et ie ook vele zelfportreitn gemakt.

Spilliaert weunde de latste tien joar van zyn leevn in Brussel. J'is doar ook gestorvn, moa je ligt begroavn in Ostende.

## Werk

Spilliaert was mêer têkenoare of schilder en je werkte surtout met Chineesche inte, krytjes, fyne busteltjes en pensêeltjes. Zyn werkn woaren roadselachtig, spiritueel en styf persôonlik. Olieverfschilderyen et ie nie vele gemakt. Zyn vôorkeure gieng noar aquarel, gouache, inte, pastel en kleurcrayongs. De kunst van Spilliaert ligt tusschn 't symbolisme, 't expressionisme en 't surrealisme. Je schilderde surtout 't verloatn strange en de zêedyk, stillevens, sombere interieurs mè spegels, vrouwn en de latste joarn ook boomn. Je makte ook illustroasjes vo boekn.

In 1944 organiseerde 't Paleis vo Schône Kunstn 'de grote Spilliaert-expositie' in Brussel.

## Externe Koppelienge

* fine-arts-museum

|  |  |
| --- | --- |
|  | Ofbeeldiengn die ier by passn ku je vien in de categorie **Leon Spilliaert** van Wikimedia Commons. |
# Poliesjezone

Een **poliesjezone** es ne nieuwn term die ountstoan es met de politie-ervormienge en betêkent e groeperienge van êen of mêer steedn en gemeentn die ounder êenzelfde bestuur van de lokoale politie stoan. An 't oofd van een poliesjezone stoat nen korpschef of zonechef. In West-Vloandern zyn d'er 19 zones:

|  |
| --- |
| Dit ôofdstik es geschreevn in 't Westoeks. |

## Arroundissement Brugge

* PZ 5444: Brugge
* PZ 5445: Blanknberge, Zuunkerke
* PZ 5446: Damme, Knokke-Heist
* PZ 5447 *Et Outske*: Beirnem, Ôostkamp, Zedelgem
* PZ 5448 *Regio Tielt*: Ardôoie, Lichtervelde, Pittem, Ruuslee, Tielt, Wiengne
* PZ 5449: Ostende
* PZ 5450: Brèinienge, D'n Oane
* PZ 5451 *Middelkerke*: Middelkerke
* PZ 5452 *Kouter*: Gistel, Ichtegem, Jabbeke, Oedeburg, Toeroet

## Arroundissement Kortryk

* PZ 5453 *Ryôo*: Roeseloare, Yzegem, Ôoglee
* PZ 5454 *Midôow*: Meulebeke, Iengelmunstr, Dentergem, Ôostrôzebeke, Wielsbeke
* PZ 5455 *Grensleie*: Legem, Mêenn, Wevelgem
* PZ 5456 *Vlas*: Kortryk, Kuurne, Lendlee
* PZ 5457 *Myra*: Anzegem, Oavelgem, Spiere-Elking, Woaregem, Zwevegem
* PZ 5458 *Goavers*: Deirlyk, Oarelbeke

## Arroundissement Veurne

* PZ 5459 *Spôorkin*: Oalveringem, Lo-Rênienge, Veurne
* PZ 5460 *Poolders*: Diksmude, Oetulst, Kookloare, Kortemark
* PZ 5461 *Westkuste*: De Panne, Koksyde, Nieuwpôort
* PZ 5462 *Arrôo Yper*: Euvelland, Yper, Langemark-Poelkapelle, Mêesn, Môoslee, Poperienge, Stoan, Vletern, Wervik, Zunnebeke
# Arroundissement Antwerp'n

*Dat artikel es geschreevn in 't Noordelik West-Vlams.*

---

Arroundissement Antwerp'n in de provinsje Antwerp'n
't **Arroundissement Antwerp'n** is een van de drie administratieve arroundissement'n van de Belgische provinsje Antwerp'n. 't Arroundissement hèt een ippervlakte van 984,02 km² en telde 1.076.745 inweuners ip 1 januoari 2025. D'hoofdplekke is de stad Antwerp'n.

't Arroundissement was tout 2014 zowel een administratief of e gerechtelik arroundissement. In 2014 is 't gerechtelik arroundissement Antwerp'n ipgegoan in ’t grotter gerechtelik arroundissement Antwerp'n, inclusief de vroegere gerechtelike arroundissement'n Mecheln en Turnhout.

't Gerechtelik arroundissement Antwerp'n is ook 't kiesarroundissement by de provinsjeroadsverkiezingn.

## Gemêent'n

't Arroundissement omvat de volgnde gemeent'n:

|  |
| --- |
| * Aartseloar
* Antwerp'n *(stad)*
* Boechout
* Boom
* Brasschoat
* Brecht
* Edegem
* Ess'n
* Hemiksem
* Hove
 |

|  |
| --- |
| * Kalmthout
* Kapell'n
* Kontich
* Lint
* Malle
* Mortsel *(stad)*
* Niel
* Ranst
* Rumst
 |

|  |
| --- |
| * Schelle
* Schilde
* Schoot'n
* Stoabroek
* Wynegem
* Wommelgem
* Wuustwezel
* Zandhoovn
* Zoersel
 |
# 1825

1822 - 1823 - 1824 - **1825** - 1826 - 1827 - 1828
't Joar **1825** is 't 25e joar in de 19e êeuwe volgenst de christelyke joartellienge.

## Gebeurtenissn

Openienge van de Stockton and Darlington Railway in Iengeland
juni
* 14 - Keunienk Willem I legt 't oenderwys in de Zuudelyke provinsjes an bandn en komt in conflict met de Katholieke Kerke. 't Oenderwys wordt groendig hervormd. E keunienklyk besluut regelt d' inrichtienge van ryksathenea. Wien dat er gêen diplom bezit van de ryksuniversiteitn magt er gêen lesse geevn.

september
* 27 - Openienge van de Stockton and Darlington Railway in Iengeland, den êestn yzerweg ter weireld, die gebruuk makt van de stoomlocomotief.

oktober
* 17 - Officiële openienge van 't Filosofisch College in Leuvn.

december
* 13-14 - Binst de zittiengn van de Stoatn-Generoal in 't Verênigd Keunienkryk van de Nederlandn pleitn Goswin de Stassart en Etienne de Gerlache vo de vryheid van oenderwys. Ze stoan styf kritisch teegnover 't beleid van keunienk Willem I.
* 29 - De Fransche schilder Jacques-Louis David sterft in Brussel. In 1816 wierd hy verjoagd uut zyn voaderland en èt hy hem g'installeerd in Brussel, woa da zyn neo-classicisme styf in de smoake valt. In Frankryk is de romantiek an 't ipkomn.

## Geboorn

moarte
* 19 - Joseph Stallaert, Vlamsche kunstschilder

meie
* 4 - Thomas Huxley, Iengelschn bioloog

oktober
* 25 - Johann Strauss jr., Ôostnryksche componist en muzikant

## Gestorvn

meie
* 7 - Antonio Salieri (74), Italioansche componist, dirigent en muziekpedagoog

december
* 1 - Alexander I (47), tsaar van Rusland
* 29 - Jacques-Louis David (77), Fransche kunstschilder

|  |  |
| --- | --- |
|  | Ofbeeldiengn die ier by passn ku je vien in de categorie **1825** van Wikimedia Commons. |
# Centre-Val de Loire

|  **Centre-Val de Loire** |
| --- |
|

|  |  |
| --- | --- |
|  |  |

 |
|  Liggienge in Vrankryk |
| Hoofdstad (Préfecture) | Orléans |
| Departementn | Cher, Eure-et-Loir, Indre, Indre-et-Loire, Loir-et-Cher, Loiret |
| Ippervlak | 39.151 km² |
| Inweuners | 2.577.435 (2014) |
| Bevolkiengsdichtheid | 66 inw./km² |
| Arrondissementn | 20 |
| Kantongs | 96 |
| Gemêentn | 1.842 |

**Centre-Val de Loire** is e regio van Frankryk die bestoat uut de departementn Cher, Eure-et-Loir, Indre, Indre-et-Loire, Loir-et-Cher en Loiret. Orléans is d' hoofdplekke van de regio. Andere belangryke steedn zyn Blois, Bourges, Chartres, Châteauroux, Dreux, Tours en Vierzon. Vo 17 januoari 2015 noemde de regio *Centre*.

Roend de regio Centre-Val de Loire liggn de regio's Île-de-France, Bourgogne-Franche-Comté, Auvergne-Rhône-Alpes, Nouvelle-Aquitaine, Pays de la Loire en Normandie.

## Historische provinsjes

|  |  |
| --- | --- |
|  | Ofbeeldiengn die ier by passn ku je vien in de categorie **Centre-Val de Loire** van Wikimedia Commons. |

|  |  |  |  |
| --- | --- | --- | --- |
| {{{ofb\_links}}} | Regio's van Vrankryk | {{{ofb\_rechts}}} | {{{ofb\_groot}}} |
|
Auvergne-Rhône-Alpes • Bourgogne-Franche-Comté • Bretagne • Centre-Val de Loire • Corsica • Grand Est • Hauts-de-France • Île-de-France • Normandië • Nouvelle-Aquitaine • Occitanie • Pays de la Loire • Provence-Alpes-Côte d'Azur
**Overzeese regio's:** Frans-Guyana • Guadeloupe • Martinique • Réunion
*Departementn van Vrankryk* |
# Lodewyk V van West-Francië

**Lodewyk V** | 967-987 |
| --- |
|  |
|  Keunienk van West-Francië |
|

|  |  |
| --- | --- |
| **Periode** | 986-987 |
| **Vôorganger** | Lotharius |
| **Ipvolger** | Hugo/Hugues Capet |

 |
|

|  |  |
| --- | --- |
| **Voader** | Lotharius |
| **Moeder** | Emma van Italië |

 |

**Lodewyk V**, bygenoamd den Doeniet (in 't Frans: "le Fainéant") (ca. 967 - Senlis, 21 meie 987), van de familie van de Karoliengers, was keunienk van West-Francië van 986 tout 987. Je krêeg zyn bynoame (in 't Latyn "qui nihil fecit" — "die nietnt dêe") verzekers omdat 'n mor e joar regeerde. Je stierf zounder jounges en je was de latste Karoliengsche keunienk.

Lodewyk was den oudste zeune van keunienk Lotharius en Emma van Italië, dochter van Lotharius II van Italië (of van Arles) en Adelaide van Bourgondië.

## Zyn kort leevn

Lodewyk was nog styf jounk ost ie ip 8 juni 979 in d'abdye Saint-Corneille van Compiègne deur eirtsbisschop Adalberon gekrôond wierd tout keunienk.

Da kwam deurda zyn nounkel Karel van Neder-Lotharingen zyn moeder in 977 beschuldigde van overspel met den bisschop van Laon. Uut schrik dan z'heur zeune ounwettig zoun verkloarn en dat ie loater gin keunienk zou kunn zyn, kost ze gedoan krygn van heur vint da Lodewyk co-keunienk kwam. Mo je krêeg mo de feitelyke macht achter 'n dôod van zyn voader in 986. Lodewyk beschuldigde zyn moeder en den eirtsbisschop nu dan ze zyn voader zoun vergiftigd hen.

Lodewyk trouwde in 't joar 982 met Adelaïde-Blanche van Anjou, dochter van Fulco II van Anjou, in Brioude (tusschn Clermont-Ferrand en le Puy), woa dan ze tegoare gekrôond wierdn tout keunienk en keuniginne van Aquitanië. Lodewyk was ton nog mo 15 joar oud en zy was ter ol mêer of 40. 't Was heur derde huwelyk en achter e joar woarn z'ol geschid.

Lodewyk haad et conflict g'erfd tusschn de Karoliengers en 't Huus van de Rôoms-Duutsche keizer Otto I, die ols verdediger van Rome de macht haad vo de gêestelykn te benoemn. J'haad Adalberon benoemd tout eirtsbisschop van Reims wa dat hem vele macht gaf. Je was ook eirtskanselier van Lodewyk en zyn voader. Ounder Lotharius had Adalberon probeern te bemiddeln tusschn de twi Huuzn, mo da liep slicht of. Adalberon, die ofstamde van 't Huus Wigerichn of Ardenn-Verdun van Lotharingen trok partye vo d'Ottoonn en Lotharius probeerdeg' hem in 986 te beschuldign van hoogverroad.

Lodewyk was mo twientig joar oud ost 'n stierf achter 'n accident me zyn peird, binst dat 'n an 't joagn was. Deurdat ie gin jounges haad ha zyn nounkel Karel van Neder-Lotharingen nu normoal recht ip de Fransche krône.

Mor Adalberon en Gerbert van Aurillac kwoamn tegoare in Senlis en ze koozn Hugo Capet ols ipvolger.

|  |  |
| --- | --- |
|  | Ofbeeldiengn die ier by passn ku je vien in de categorie **Louis V le Fainéant** van Wikimedia Commons. |
# 1 juni

|  |
| --- |
| meie - **juni** - jul |
| << | 1 | 2 | 3 | 4 | 5 | 6 |
| 7 | 8 | 9 | 10 | 11 | 12 | 13 |
| 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 |
| 28 | 29 | 30 |   |   |   | >> |

**1 juni** is den 152stn dag van 't joar (153stn dag in e schrikkeljoar) in de gregorioansche kalender. 't Volgn nog 213 doagn tout 't ende van 't joar.

## Geboorn

* 1926
	+ Andy Griffith
	+ Marilyn Monroe
* 1937 - Morgan Freeman
* 1940 - Rene Auberjonois
* 1968 - Jason Donovan
* 1973 - Frederik Deburghgraeve
* 1974 - Alanis Morissette
* 1982 - Justine Henin

## Gestorvn

* 1191 - Filips van den Elzas
* 1434 - Władysław II Jagiełło, grôothertog van Litouwn en keunienk van Pooln
* 1841 - Nicolas Appert, Franschn uutviender
* 1970 - Giuseppe Ungaretti, Ietaljoansche dichtr en schryvr
# 1135

1132 - 1133 - 1134 - **1135** - 1136 - 1137 - 1138
't Joar **1135** is 't 35e joar in de 12e eeuwe volgenst de christelikke joartellienge.

## Gebeurtenissn

* Arnold II, groaf van Loon, sticht de Norbertynnabdye van Averbode

## Geboorn

## Gestorvn

meie
* Gisela van Bourgondië

|  |  |
| --- | --- |
|  | Ofbeeldiengn die ier by passn ku je vien in de categorie **1135** van Wikimedia Commons. |
# Burgemêester

Patrick Moenaert me zyn burgemêestersjarpe bist d'Illig-Bloedprocessie
(Paul Breyne reks van em)
Nen **burgemêester** es et oofd van het gemêentebestuur van een Belgische gemêente. Ie wordt verkoozn ut de gemêenteroad, die om de zes joar verkoozn wordt in de Gemêenteroadsverkiezing'n. Ie wordt vôorgedroagn an de provinciegouverneur en officieel benoemd deur de keunienk. Ie zit de gemêenteroad vôorn, zorgt dat de gemêentelyke administroatie droait en es boas van de lokoale politie.

## West-Vlamse burgemêesters

E poar van de burgemêesters van West-Vlamse steedn en gemêentn zyn of woarn:

* Dirk De Fauw: Brugge
* Vincent Van Quickenborne: Kortryk
* Bart Tommelein: Ostende
* Kris Declercq: Roeseloare
* Kristof Audenaert: Toeroet
* Peter Roose: Veurne
* Emmily Talpe: Yper

|  |  |
| --- | --- |
|  | Ofbeeldiengn die ier by passn ku je vien in de categorie **Mayors** van Wikimedia Commons. |